93.4fm – Radio Namakwaland – Die beste in die weste. » Koffie Sjokolade Mousse
Koffie Sjokolade Mousse
Smelt 200 gr plak sjokolade blokkies met 20 ml sterk, swart koffie en 1 E botter op lae hitte. Haal van hitte af. Klits 4 eiergele een-een by. Klits goed deur. Roer 1t vanilla geursel by. Koel af tot begin stol. Klits 4 eierwitte styf en voeg 6 E strooisuiker geleidelik by terwyl jy klits. Vou eierwit mengsel goed in sjokolade mengsel. Skep in mooi glasbakkies of glasies. Versier met geklopte room en cherries.
24/04/2018, 8:48 am Ponte-toringgebou - Wikipedia
Ponte-toringgebou Ponte City
Mannie Feldman · Manfred Hermer
1 Lily Avenue / Lilylaan
Die Ponte-toringgebou in Berea, Johannesburg
Die Marina City-toringgebou in Chicago (voltooi in 1964) was die inspirasie vir Ponte City
Die Ponte-toringgebou (ook bekend in Engels as Ponte City Apartments) is 'n 54-verdieping hoë residensiële wolkekrabber in Berea, digby Hillbrow, Johannesburg, Suid-Afrika. Met 'n hoogte van 173 meter is dit tans die tweede hoogste gebou in Suid-Afrika en derde hoogste in Afrika. Die gebou in die brutalistiese styl is in 1976 voltooi en bemark as een van die beste adresse in die Goudstad. Die ses dakwoonstelle het oor wynkelders, sweetbaddens, patio's met braaiplekke en privaat uitsigdekke beskik.
Die argitek Rodney Grosskopf was 29 jaar oud toe hy die Ponte-toringgebou ontwerp het, met die Marina City-toringgebou in Chicago as sy inspirasie. Oorspronklik was hy van plan om twee Ponte-toringgeboue naas mekaar op te rig wat as 'n soort "poort tot die Goudstad" sou dien.
In 1995, toe die gebou die slagoffer geword het van stedelike verval, prostitusie en dwelmhandel, maar - voordat dit beveilig is - ook tientalle kere deur selfmoordenaars gekies is as hul finale vertrekpunt (die gebou het toe as Suid-Afrika se Suicide Central bekendgestaan, met 63 gedokumenteerde selfmoorde), het die vragwa- en logistiekonderneming Kempston Group die silindriese toringgebou gekoop. 'n Beplande verkoop aan en herontwikkeling deur David Selvan en Nour Addine Ayyoub is in 2008 weens die uitwerkings van die wêreldwye finansiële krisis gestaak. Woonstelle word tans teen bekostigbare pryse verhuur.
Tans dra die kroon reg rondom 'n reuse neonverligte advertensiebord, die grootste in die Suidelike Halfrond, wat Vodacom in rooi bemark (voorheen in blou), nadat dit etlike jare lank Coca-Cola in rooi vertoon het.
Vanaf 2011 het die Ponte-toringgebou 'n soort simbool vir Johannesburg se stedelike regenerasie geword nadat Kempston Group die meeste van die wolkekrabber se 54 verdiepings laat herstel het. Elke verdieping is van 2 km se nuwe elektriese drade en sanitêre pype voorsien, terwyl ook agt hysbakke in die gebou herstel is. Tans huisves die toringgebou sowat 3 000 bewoners uit die werkers- en middelklas met verskillende agtergronde, onder wie studente, jong professionele en immigrante uit Afrikalande soos Kongo, Nigerië en Zimbabwe.
Ponte-toringgebou in Berea, Johannesburg
↑ IOL, 13 Januarie 2014: Man jumps off Joburg skyscraper. Besoek op 25 April 2016
↑ Nele Dechmann, Fabian Jaggi, Katrin Murbach en Nicola Ruffo: Up, Up. Stories of Johannesburg's Highrises. Ostfildern: Hatje Cantz 2016. Braamfontein, Johannesburg: Fourthwall Books 2016, bl. 189
↑ David Smith: Johannesburg's Ponte City: 'the tallest and grandest urban slum in the world' – a history of cities in 50 buildings, day 33. In: The Guardian, 11 Mei 2005. Besoek op 18 Junie 2017
Wikimedia Commons het meer media in die kategorie Ponte-toringgebou.
(de) Ponte-toringgebou by structurae
Fotogalery op flickr.com
www.welt.de, 13 Junie 2009: Im bösesten Hochhaus der Welt. Besoek op 25 April 2016
www.sueddeutsche.de, 10 Mei 2010: Zimmer frei in der Hölle. Besoek op 25 April 2016
Koördinate: 26°11′26″S 28°3′25″O﻿ / ﻿26.19056°S 28.05694°O﻿ / -26.19056; 28.05694
Ontsluit van "https://af.wikipedia.org/w/index.php?title=Ponte-toringgebou&oldid=1854536"
Die bladsy is laas op 8 November 2018 om 07:04 bygewerk.